શીર્ષક: જ્યારે માસ્ટર સ્પાઈ અજિત ડોભાલ પાકિસ્તાનમાં મુસ્લિમ બનીને રહ્યા\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
કૉંગ્રેસના પ્રમુખ રાહુલ ગાંધી ડોભાલ પર કોઈ નેતાની માફક નિશાન તાકી રહ્યા છે. ડોભાલની ઓળખાણ એક ચબરાક જાસૂસ અને સંરક્ષણ વિશેષજ્ઞ તરીકેની છે. 

જોકે, તાજેતરમાં જ ભારત પર થયેલા આતંકવાદી હુમલા અને પડોશીઓ સાથે ખરાબ થયેલા સંબંધોને કારણે ડોભાલની નીતિઓ પર સવાલ પેદા થયા છે. 

કૉંગ્રેસ અધ્યક્ષ રાહુલ ગાંધીએ આ જ સપ્તાહે કહ્યું હતું કે પુલવામા હુમલાના દોષી મસુદ અઝહરને મસુદ અઝહરને ભારતના રાષ્ટ્રીય સુરક્ષા સલાહકાર અજિત ડોભાલ જાતે જ વિમાનમાં કંદહાર(અફઘાનિસ્તાન) છોડી આવ્યા હતા. 

જોકે, અધિકૃત રૅકૉર્ડ અનુસાર મસુદ અઝહર સહિત ત્રણ ઉગ્રવાદીઓને ભારતથી કંદહાર પહોંચાડનારું વિમાન દિલ્હીથી ઉડ્યું એ પહેલાંથી જ અજિત ડોભાલ(એ વખતે તેઓ ઇન્ટેલિજન્સ બ્યુરોમાં કામ કરતા હતા) કંદહારમાં હાજર હતા. 

કૉંગ્રેસના મીડિયા સૅલના પ્રમુખ રણદીપ સુરજેવાલાએ એક બાદ એક ટ્વીટ કરીને કહ્યું છે, "આંતકવાદ વિરુદ્ધની લડાઈમાં NSAના અજિત ડોભાલે કૉંગ્રેસ-UPA સરકારની નીતિઓને રાષ્ટ્રહિતમાં ગણાવી હતી. 'UPA સરકાર હાઈજેકિંગને લઈને કડક નીતિ લાવી છે- ના કોઈ રાહત કે ના આતંકવાદીઓ સાથે કોઈ વાતચીત.' ભાજપ સરકાર આ પ્રકારની હિંમત કેમ નથી દર્શાવી રહી?"

તમે આ વાંચ્યું કે નહીં?

અન્ય એક ટ્વીટમાં તેમણે કહ્યું, "જેવું કે એનએસએ અજિલ ડોભાલે કહ્યું હતું કે મસુદ અઝહરને મુક્ત કરવા એ રાજકીય નિર્ણય હતો. જો આ ભાજપ સરકારનો નિર્ણય હોય તો આ માટેની જવાબદારી કોણ લેશે?

રણદીપ સુરજેવાલાએ વર્ષ 2010માં વિવેકાનંદ ઇન્ટરનેશનલ ફાઉન્ડેશનમાં પ્રકાશિત એક લેખની લિંક પણ ટ્વીટ કરી છે. 

પત્રકાર હૅરિંદર બાવેજાને આપેલા ઇન્ટરવ્યૂમાં અજિત ડોભાલ કહે છે કે, "કંદહાર હાઈજેક વખતે એમને ખ્યાલ આવી ગયો હતો કે મસુદ અઝહર અત્યંત મહત્ત્વનું નામ છે અને સુરક્ષા તેમજ ગુપ્ત જાણકારી અનુસાર તેમને મુક્ત કરવા એક ભૂલ હતી. આવું નહોતું થવું જોઈતું. જોકે, એક મોટા રાજનીતિજ્ઞ...આ નિર્ણય લેવાનું એનું કામ હતું."

જોકે, અન્ય એક સવાલના ઉત્તરમાં અજિત ડોભાલ કહે છે, "સુરક્ષાની દૃષ્ટિએ સરકારના તમામ નિર્ણયો માનવાના હોય છે. રાજનૈતિક સૂઝબૂઝ અને વ્યાપક રાષ્ટ્રહિતના આધાર પર જો આ નિર્ણય લેવાયો હોય તો સ્પષ્ટ છે કે તેને માનવો જ પડે."

આ વિવાદને ધ્યાનમાં લેતા 1999ની એ ઘટના પર નજર નાખીએ કે જ્યારે ભારતીય ઍરલાઇન્સના વિમાનનું અપહરણ કરાયું હતું. એ પણ જાણીએ એ વખતે તાલિબાન સાથે વાતચીત કરનારા ભારતીય દળમાં અજિત ડોભાલની શું ભૂમિકા હતી?

અજિત ડોભાલ - ચર્ચા શરૂ થઈ 1988થી...